title: Cubilar de la Rencllusa
text: O cubilar de la Rencllusa (u en aragonés stándard La Renclusa) ye un cubilar de montanya d'o Pireneu aragonés situau en a versant norte d'o macizo d'a Maladeta, o mas alto d'a ladera sud d'o Pireneu.
  
  Administrativament ye situau en o termín municipal de Benás, comarca de Ribagorza, en a provincia de Huesca, Aragón.
  
  Tien una capacidat de 93 plazas y ye o punto de salida mas común ta puyar a la tuca d'Aneto (3.404 m), o pico mas alto d'os Pireneus, lo que lo convierte en un d'os cubilars mas importants d'a cordelera.
  
  Ye situau a 2.140 metros sobre o livel d'a mar y se accede a traviés un sendero que sale de La Besurta, un aria recreativa a la que se puet acceder en autobús de linia, situada a poco mas de 1.900 metros d'altaria.
  
  Descripción 
  
  O cubilar de la Renclusa ye chestionau por a Federación Aragonesa de Montanyismo (FAM), o Concello de Benás y o Centro Excursionista de Catalunya (CEC), y guardau por Antonio Lafon. En 1912 se construyó un chicot cubilar de montanya en o lugar que ocupa l'actual, enamplau y reformau quantas vegadas. Actualment cuenta con os siguients servicios: 
   93 leitos.  
   Mantas.
   Augua corrient.
   Escusaus aintro d'o cubilar.
   Tabierna y servicio de birollas.
   Servicio de guidas.
   Loguero de material.
   Telefono y sistema de telecomunicacions ta soscorro.
   Guardau tot l'anyo.
  
  Se troba a os pietz d'o macizo d'a Maladeta, y ye o nuclio habitau mas alto de dito macizo. Leva o nombre de La Renclusa porque ye baixo a tuca de la Pleta de la Renclusa, a vegadas abreviada como "tuca de la Renclusa", que s'alza dica os 2.679 metros d'altaria.
  
  D'hivierno, a vegadas se cubre de tot por a nieu, y ye difícil distinguir-lo d'o paisache blanco, ya que os nevazos astí, a partir d'octubre y noviembre son normals, dica alto u baixo mayo. O periodo de cheladas va dende octubre a mesmo chunio, y totz os anyos se baixa de -15 grados, incluso plegando a -20, lo que lo fa un cubilar con clima d'alta montanya.
  
  La Renclusa poseye estación meteorolochica propia, d'o rete NIMET de l'Achencia Estatal de Meteorolochía -AEMET-, a traviés d'a que se puet consultar, bosando, o parte diario de NIMET. Manimenos os datos son a vegadas irregulars, ya que, no totz os días as condicions d'accesibilidat son as óptimas, lo que fa que no bi haiga continuidat d'o 100% en os datos.
  
  Se veiga tamién 
   Cubilars d'o Pireneu aragonés
  
  Referencias
  
  Enlaces externos 
  
    Información d'o cubilar en a web d'a FAM
    Información d'o cubilar en todonieve.com
    Acceso a o cubilar de la Renclusa dende o Hespital de Benás
    Información de contacto La Renclusa de Benás
    Información sobre o cubilar de la Renclusa
  
  Renclusa
  Renclusa
  Benás